hotchpotch/miracl-hf-unified huggingface dataset:
হাইফা বিশ্ববিদ্যালয়
ইউনিভার্সিটি অব হাইফা (, , ) উপরে মাউন্ট হাইফা, ইজরায়েলের একটি সরকারি বিশ্ববিদ্যালয়। বিশ্ববিদ্যালয়টি ১৯৬৩ সালে প্রতিষ্ঠিত হয়েছিল, তৎকালীন হোস্ট শহরের মেয়র এটি প্রতিষ্ঠিত করেন ।
হাইফা বিশ্ববিদ্যালয় ১৯৬৩ সালে হাইফা শহরের মেয়র আব্বা হুসি দ্বারা প্রতিষ্ঠিত হয়েছিল এবং হিব্রু ইউনিভার্সিটি অব জেরুজালেমর অধীনে কাজ করতে একাডেমিক পৃষ্ঠপোষকতা করেন। হাইফা বিশ্ববিদ্যালয় মাউন্ট কারমেল অবস্থিত। ১৯৭২ হাইফা বিশ্ববিদ্যালয় ইসরাইলের ৬ষ্ঠ একাডেমিক প্রতিষ্ঠান ও ইসরাইলে ৪র্থ বিশ্ববিদ্যালয়ের স্থান অর্জন করে।
১৮,১০০ শিক্ষার্থী স্নাতক সম্মান এবং স্নাতকোত্তর পর্যায়ে পড়াশুনা করেন, বিশ্ববিদ্যালয় বিভিন্ন বিষয়ের বিশেষজ্ঞদের দ্বারা পাঠদান ও গবেষণার প্রশিক্ষণ প্রদান করা হয়। সামাজিক বিজ্ঞান, মানবিক, আইন ও শিক্ষা বিষয়ে রয়েছে বিশেষ সুবিধা। বিশ্ববিদ্যালয় বিস্তৃতভাবে ছয়টি অনুষদ রয়েছে: মানবিক, সামাজিক বিজ্ঞান, আইন বিজ্ঞান ও বিজ্ঞান শিক্ষা, সমাজ কল্যাণ ও স্বাস্থ্য, গবেষণা এবং শিক্ষা ।
একটি প্রথম শ্রেণীর উচ্চ শিক্ষা প্রতিষ্ঠান গড়ার লক্ষে হাইফা বিশ্ববিদ্যালয় ইহুদি এবং আরব জনগোষ্ঠী সমান শিক্ষার সুযোগ সৃষ্টি এবং বিশেষ করে উৎসাহিত করায় পারস্পরিক বোঝাপড়া এবং সহযোগিতার মধ্যে উচ্চ শিক্ষা প্রদান করে আসছে। বিশ্ববিদ্যালয়ের একটি কেন্দ্রে থেকে ছাত্রদের জন্য সব সেক্টরে ইসরায়েলি ইহুদী, মুসলমান, খ্রিস্টান, দ্রুজদের, ধর্মীয় ও ধর্মনিরপেক্ষ ছাত্র ছাড়াও অনেক ছাত্র যারা সারা বিশ্ব থেকে গবেষণা করার সুযোগ পাবে।
হাইফা বিশ্ববিদ্যালয়ে রয়েছে হিসিটি জাদুঘরের পুরুত্ব, শিল্প, বিভিন্ন গবেষণা কেন্দ্র ও প্রতিষ্ঠানসহ, বিবর্তন ইনস্টিটিউট, সেন্টার ফর দ্য স্টাডি অব দ্য ইনফরমেশন সোসাইটি, কেন্দ্র অধ্যয়নের জন্য জাতীয় নিরাপত্তা, পর্যটন রিসার্চ সেন্টার। বিশ্ববিদ্যালয়ে এছাড়াও হোস্ট একটি বড় আইবিএম রিসার্চ সেন্টার রয়েছে হাইফ বিশ্ববিদ্যালয় ক্যাম্পাসে ।
১৯৬৩ সালে বিশ্ববিদ্যালয়টি প্রথম দিকে মাত্র ৪৭২ জন শিক্ষার্থী নিয়ে যাত্রা শুরু করে ছিল। গবেষণা, মানবিক ও সামাজিক বিজ্ঞান অনুষদও ছিল জন্য নিম্নলিখিত বিভাগ সমূহ: বাইবেলের স্টাডিজ, হিব্রু সাহিত্য ও ইহুদি ভাষার ইতিহাস, সাধারণ ইতিহাস, ফরাসি সাহিত্য ও ভাষা, বাংলা সাহিত্য এবং ভাষা, আরবি সাহিত্য ও ভাষা, ভূগোল, সমাজবিজ্ঞান ও রাষ্ট্রবিজ্ঞান। একাডেমিক কর্মী অন্তর্ভুক্ত ছিল ১৮০ জন প্রশিক্ষক তাদের ৫০ জন ছিলো হাইফা বাসিন্দা। ১৯৬৭ সালে ইউনিভার্সিটি অব হাইফা ডিপ্লোমা কোর্স চালু করে এবং প্রথম ৭৫ জন স্নাতকদের তিন-চতুর্থাংশ যাদের উদ্দেশ্যে শিক্ষক নিয়োগ দেয়।
৯৬ (চলচ্চিত্র)
৯৬ () ২০১৮ সালে মুক্তি পাওয়া একটি তামিল প্রণয়ধর্মী নাট্য চলচ্চিত্র। ট্রাভেল-ফটোগ্রাপার রামাচন্দ্রান ওরফে রামের কৈশোরের প্রেমস্মৃতি রোমান্থন ও তার প্রেমিকা জানাকি দেবি বা জানুর সাথে ইস্কুল পুনর্মিলনীতে দেখা হওয়ার মাধ্যমে কাহিনী আবর্তিত হয়।
চলচ্চিত্রের কাহিনী লিখেছেন ও পরিচালনা করেছেন সি. প্রেন কুনার এবং প্রযোজক এস. নান্থাগোপাল। চলচ্চিত্রটির মিউজিক কম্পোজাফ গোবিন্দ মেনন, মেহেন্দারিন জায়ারাজু, এবং শানমুগা সুন্দারাম সিনোমেটগ্রাফির নিয়ন্ত্রণে ছিলেন। আর. গোবিন্দরাজ চলচ্চিত্রটির সম্পাদনা করেন এবং কস্টিউন ডিজাইন করেন শুভস্রী কার্তিক বিজয়।
চলচ্চিত্রটি ৪ অক্টোবর ২০১৮ সালে মুক্তি পায় এবং ব্যাপক প্রশংসিত হয়। পরিচালক স্বীকার করেন যে, কিছু বিষয় "ব্লু জ্যা" চলচ্চিত্র থেকে অনুপ্রাণিত।
ইনাজুমা ইলেভেন: ওরিন নো কোকিন
"ওরিন নো কোকিন" কে ইনাজুমা জাপান বলে ডাকা হয়।এটি জাপানের সবচেয়ে ভালো খেলয়ারদের নিয়ে গঠন করা হয়।যারা পূর্বে ইনাজুমা ইলেভেন দের সাথে প্রতিদ্বন্ধিতা করেছিল।এটি জাপানের জাতীয় দল নামেও পরিচিত যেটি বিশ্বের প্রত্যেকটা টিমের সাথে মোকাবেলা করবে.
নিয়মিত! width="30" | No.
! Title
! width="135" | Original airdate
লিব্রেবুট
লিব্রেবুট (, পূর্বের গ্নু লিব্রেবুট) হলো অধিকাংশ কম্পিউটারে ব্যবহৃত মালিকানাধীন বাইওস ফার্মওয়্যারকে ওপেন সোর্স হালকা সিস্টেমের মাধ্যমে প্রতিস্থাপনের উদ্দেশ্যে শুরু করা একটি ওপেন সোর্স প্রকল্প। এটি শুধুনমাত্র আধুনিক ৩২-বিট ও ৬৪-বিট অপারেটিং সিস্টেম লোড হতে যে কার্যগুলো করা লাগে শুধু তাই করে থাকে।
লিব্রেবুট কোরবুটের মালিকানাধীন বাইনারি ব্লব-বিহীন একটি ডিস্ট্রিবিউশন হিসেবে প্রতিষ্ঠিত। লিব্রেবুট সরাসরি কোরবুটের কোন ফোর্ক নয়, বরং এটি একটি সমান্তরাল প্রচেষ্টা। মালিকানাধীন সফটওয়্যার সরানোর পাশাপাশি লিব্রেবুট ইন্সটলেশন প্রক্রিয়া ও বিল্ডকে স্বয়ংক্রিয়করণের মাধ্যমে কোরবুট ব্যবহারকে সহজতর করছে।
কিছু থিংকপ্যাড, ক্রোমবুক, এবং ম্যাকবুক ল্যাপটপ, সাথে সাথে সার্ভার ও ওয়ার্কস্টেশন মাদারবোর্ডের পরিপূর্ণ ফ্রি সংস্করণ তৈরিতেও এ প্রকল্পের অবদান রয়েছে। এর ডকুমেন্টেশন অনুযায়ী, গ্রাফিক্সের জন্যে কার্নেল মোড সেটিং ব্যবহার করা যেকোন গ্নু/লিনাক্স ডিস্ট্রোর সাথে এটি কাজ করতে সক্ষম। তবে মাইক্রোসফট উইন্ডোজ এটি সমর্থন করে না ও ব্যবহারকারীকে তা ব্যবহারে নিরুৎসাহিত করা হয়। বিএসডির জন্যে সমর্থন অপরীক্ষিত, যদিও ওপেনবিএসডি ও নেটবিএসডি বুটের ক্ষেত্রে সফলতার কথা শোনা গেছে।
ফ্রাঙ্ক মুনি
ফ্রান্সিস লিওনার্ড হিউ মুনি (; জন্ম: ২৬ মে, ১৯২১ - মৃত্যু: ৮ মার্চ, ২০০৪) ওয়েলিংটনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ১৯৪৯ থেকে ১৯৫৪ সময়কালে নিউজিল্যান্ড দলের পক্ষে খেলেছেন তিনি। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন ফ্রাঙ্ক মুনি।
১৯৪১-৪২ মৌসুম থেকে ১৯৫৪-৫৫ মৌসুম পর্যন্ত ওয়েলিংটনের পক্ষে ঘরোয়া প্রথম-শ্রেণীর ক্রিকেটে অংশগ্রহণ করেছেন তিনি।
সমগ্র খেলোয়াড়ী জীবনে ১৪ টেস্টে অংশগ্রহণ করতে পেরেছেন ফ্রাঙ্ক মুনি। ১১ জুন, ১৯৪৯ তারিখে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে ফ্রাঙ্ক মুনি’র। ১৯৪৯ সালে ইংল্যান্ড ও ১৯৫৩-৫৪ মৌসুমে দক্ষিণ আফ্রিকা সফরে যান তিনি।
৮ মার্চ, ২০০৪ তারিখে ৮৩ বছর বয়সে ওয়েলিংটনে দেহাবসান ঘটে ফ্রাঙ্ক মুনি’র।
এমএলএ ফাটাকেষ্ট
এমএলএ ফাটাকেষ্ট ২০০৬ সালের ভারতের পশ্চিমবঙ্গের রাজনৈতিক ড্রামা চলচ্চিত্র।এটি পরিচালনা করেন স্বপন সাহা। এটি ফাটাকেষ্ট (ধারাবাহিক চলচ্চিত্র) এর প্রথম সিনেমা এবং অন্যটি মিনিস্টার ফাটাকেষ্ট,যেটি "মারব এখানে, লাশ পরবে শশ্মানে" ডায়লগের জন্য বিখ্যাত।চলচ্চিত্রের বক্স অফিস ২ কোটি ভারতীয় রূুপির বিপরীতে ২.৫০ কোটি রূপি আয় করে।
চলচ্চিত্রটি 
আনন্দলোক অ্যাওয়ার্ড এ সেরা খলনায়ক চরিত্রের পুরস্কার পান রাজতাভ দত্ত।
মিনিস্টার ফাটাকেষ্ট
মিনিস্টার ফাটাকেষ্ট ২০০৭ সালে মুক্তি পাওয়া ভারতের পশ্চিমবঙ্গের বাংলা ভাষার চলচ্চিত্র।এটি ফাটাকেষ্ট (ধারাবাহিক চলচ্চিত্র) এর ২য় সিনেমা এবং প্রথম সিনেমা এমএলএ ফাটাকেষ্ট। এটি ১৯৯৯ সালের তামিল ভাষার চলচ্চিত্র মুধালভান এর পুনঃনির্মাণ।এটি আনন্দলোক অ্যাওয়ার্ডে সেরা চলচ্চিত্র পুরস্কার এবং সেরা অভিনেতা পুরস্কার পান মিঠুন চক্রবর্তী।
চলচ্চিত্রটি ২.৫০ কোটি ভারতীয় রূপির বিপরীতে ৫০ দিনেই ২ কোটি রূপিরও বেশি অর্থ উপার্জন করে।
আনহুই বিশ্ববিদ্যালয়
আনহুই বিশ্ববিদ্যালয় (আধুনিক চীনা:安徽 大学); চীনা ভাষায় আন্দা (安 大, āndà) নামে পরিচিত, চীনের আনহুই প্রদেশের রাজধানী হপেই শহরে অবস্থিত। ১৯২৮ সালে 'জাতীয় আনহুই বিশ্ববিদ্যালয়' (নামকরণ:১৯৪৬) নামে আঙ্কিংয়ে প্রতিষ্ঠিত এই বিশ্ববিদ্যালয়, ১৯৫৮ সালে হপাইয়ে স্থানান্তরিত হয়, যা এখন প্রকল্প ২১১-এর অধীনে সরকার দ্বারা সমর্থিত। এটি একটি চীনা শিক্ষা মন্ত্রণালয় দ্বারা নিয়ন্ত্রিত ডবল ফার্স্ট ক্লাসে শৃঙ্খলাবদ্ধ বিশ্ববিদ্যালয়,ডবল ফার্স্ট ক্লাসে নির্দিষ্ট শৃঙ্খলার মধ্যে অবস্থিত। বর্তমানে বিশ্ববিদ্যালয়ের অনুষদের ১,৫২২ জন সদস্যসহ প্রায় ২৭ হাজার শিক্ষার্থী এবং ২৫০০ কর্মী রয়েছে। ১৪টি কলেজ ও অনুষদ নিয়ে গঠিত আনহুই বিশ্ববিদ্যালয়ের বিস্তৃত শিক্ষাব্যবস্থার অন্তর্ভুক্ত বিষয়গুলো হলো দর্শন, অর্থনীতি, আইন, সাহিত্য, ইতিহাস, বিজ্ঞান, প্রকৌশল ও ব্যবস্থাপনা। বিশ্ববিদ্যালয়টির নীতিবাক্য হলো 'সততা, অটলতা, পাণ্ডিত্যপূর্ণতা, বিচক্ষণতা'। আনহুই বিশ্ববিদ্যালয় গত ৮০ বছরে ১৭০,০০০-এরও বেশি শিক্ষার্থীদের মৌলিক জ্ঞান, পেশাদার দক্ষতা, সামাজিক দায়িত্ব এবং উদ্ভাবনী ধারণাগুলো সম্পর্কে উচ্চশিক্ষা প্রদান করেছে। উপরন্তু, বিশ্ববিদ্যালয়ের ৮০তম বার্ষিকী উপলক্ষে বিশ্ববিদ্যালটি এশিয়ান বিশ্ববিদ্যালয়ের প্রেসিডেন্টদের ৭ম ফোরাম আয়োজন করেছিল।
আনহুই বিশ্ববিদ্যালয় ১৯২৮ সালে আঙ্কিংয়ে প্রতিষ্ঠিত হয় এবং ১৯৫২ সালে হপেইয়ে স্থানান্তর হয়। এরপর একে আনহুই কৃষি কলেজ এবং আনহুই শিক্ষক কলেজে বিভক্ত করা হয়। ১৯৫৮ সালে, আনহুই প্রাদেশিক সরকার হপেইয়ে আনহুই বিশ্ববিদ্যালয় পুনর্নির্মাণ করেছিল। আনহুই ইউনিভার্সিটি এখন প্রকল্প ২১১-এর অধীনে সরকার সমর্থিত একটি উন্নততর শিক্ষা প্রতিষ্ঠান।
আনহুই বিশ্ববিদ্যালয়ের ৪টি ক্যাম্পাস রয়েছে। প্রধান ক্যাম্পাস প্রায় ৫৫ হেক্টর, দুই শাখা ক্যাম্পাস ৩০ হেক্টর এবং নতুন ক্যাম্পাস প্রায় ২০০ হেক্টর এলাকা জুড়ে রয়েছে।
বিশ্ববিদ্যালয় লাইব্রেরিতে ১.৭৫ মিলিয়ন (১৭,৫০,০০০) বই এবং ৭০০০-এরও বেশি চীনা ও বিদেশি সাময়িকীর সংগ্রহ রয়েছে, যা একটি ক্যাম্পাস কম্পিউটার নেটওয়ার্ক দিয়ে সজ্জিত। প্রধান ক্যাম্পাস এবং নতুন ক্যাম্পাস মিলিয়ে বিশ্ববিদ্যালয়ে দুটি লাইব্রেরি আছে।
বিশ্ববিদ্যালয়ে ১৮টি স্কুল, ৪৪টি বিভাগ, ৬৫টি স্নাতকোত্তর, ১১৯টি মাস্টার্স ডিগ্রী প্রোগ্রাম, ১৬টি পিএইচডি প্রোগ্রাম, ১টি পোস্ট-ডাক্তারের বৈজ্ঞানিক গবেষণা প্রবাহ কাজ কেন্দ্র, ৪টি পেশাদার মাস্টার্স ডিগ্রী প্রোগ্রাম এবং ২টি রাষ্ট্রীয় স্তরের বিভাগ, ১২টি প্রাদেশিক স্তরের বিভাগ রয়েছে। বিশ্ববিদ্যালয়ে ২,৩৯৯ কর্মী রয়েছে, যাদের মধ্যে ২১০ জন অধ্যাপক এবং ৪৯০ জন সহযোগী অধ্যাপক রয়েছেন। ৬,৪৬৬ জন প্রাপ্তবয়স্ক ছাত্র ছাড়াও ছাত্রসংখ্যা মোট ২৮১৪।
বিশ্ববিদ্যালয়টি আন্তর্জাতিক বিনিময় ও সহযোগিতায় অংশ নেয়। ৭৪টি বিদেশী বিশ্ববিদ্যালয়ে এটিতে চুক্তি রয়েছে। বিশ্ববিদ্যালয়টি ১৯৮০ সাল থেকে বিদেশি শিক্ষার্থীদের গ্রহণ করেছে। চীনা সরকার কর্তৃক বৃত্তি প্রাপ্ত আন্তর্জাতিক শিক্ষার্থীদের তালিকাভুক্ত করার জন্য বিশ্ববিদ্যালয়টি চীন শিক্ষা মন্ত্রণালয় কতৃক অনুমোদিত। ২০০০ সালে চীনের ভাষা ও সংস্কৃতির ক্ষেত্রে অবদান রাখার জন্য রাজ্য কাউন্সিলের অধীনে চীন পররাষ্ট্র বিষয়ক কার্যালয় দ্বারা মনোনীত হয়েছিল। বর্তমানে, এশিয়া, আমেরিকা ও ইউরোপের ৭০০-এরও বেশি আন্তর্জাতিক শিক্ষার্থীকে এই বিশ্ববিদ্যালয়ে অধ্যয়নের জন্য ভর্তি করা হয়েছে।
খেজুরি বিধানসভা কেন্দ্র
খেজুরি (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র। এই কেন্দ্রটি তপশীলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৫ নং খেজুরি বিধানসভা কেন্দ্রটি খেজুরি-১ এবং খেজুরি-২ সমষ্টি উন্নয়ন ব্লক এবং গড়বাড়ি-১ এবং গড়বাড়ি-২ গ্রাম পঞ্চায়েত গুলি ভগবানপুর-২ সমষ্টি উন্নয়ন ব্লক এর অন্তর্গত।
খেজুরি (এসসি) বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
২০০৬ সালের বিধানসভা নির্বাচনে, ডাব্লুবিএসপি'র স্বদেশ পাত্র খেজুরি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের ডা. পার্থপ্রতীম দাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ডাব্লুবিএসপি'র সুনির্মল পাইক তৃণমূল কংগ্রেসের রামচন্দ্র মণ্ডলকে পরাজিত করেন। সিপিআই (এম) এর রামচন্দ্র মন্ডল ১৯৯৬ সালে কংগ্রেসের সুনির্মল পাইককে পরাজিত করেন। ১৯৯১ সালে সিপিআই (এম) এর সুনির্মল পাইক কংগ্রেসের শান্তিরাম দাসকে পরাজিত করেন। ১৯৮৭ এবং ১৯৮২ সালে নির্দলের সুনির্মল পাইক কংগ্রেসের সুশান্ত মণ্ডলকে পরাজিত করেন। জনতা পার্টির সুনির্মল পাইক ১৯৭৭ সালে সিপিআই (এম) এর সুনিল সীটকে পরাজিত করেন।
১৯৭২ সালে কংগ্রেসের বিমল পাইক জয়ী হন। সিপিআই (এম) এর জগদীশ চন্দ্র দাস ১৯৭১ সালে জয়ী হন। বাংলা কংগ্রেসের পরেশ দাস ১৯৬৯ সালে জয়ী হন। ১৯৬৭ সালে কংগ্রেসের বিমল পাইক জয়ী হন। ১৯৬২ সালে কংগ্রেসের অবন্তি কুমার দাস জয়ী হন। ১৯৫৭ সালে খেজুরি কেন্দ্রটি ছিল না। স্বাধীন ভারতের প্রথম নির্বাচন ১৯৫১ সালে, যৌথ আসন ছিল। কংগ্রেসের কৌস্তভ কান্তি করণ এবং আভা মাইতি উভয়ই জয়ী হন।
সরফরাজ আহমেদ রফিক
স্কোয়াড্রন লিডার সরফরাজ আহমেদ রফিক (১৮ জুলাই ১৯৩৫ – ৬ সেপ্টেম্বর ১৯৬৫) ছিলেন পাকিস্তান বিমান বাহিনীর যুদ্ধবিমান চালক। ১৯৬৫ সালের ভারত-পাকিস্তান যুদ্ধকালীন দুটি বায়ুযুদ্ধে তিনি বীরত্ব ও সাহসীকতার জন্য পরিচিত। স্বীকৃতিস্বরূপ তাকে হিলাল-ই-জুরাত এবং সিতারা-ই-জুরাত খেতাবে ভূষিত করা হয়।
সরফরাজ আহমেদ রফিক ১৯৩৫ সালের ১৮ জুলাই তৎকালীন পূর্ব পাকিস্তানের (বর্তমানে বাংলাদেশ) রাজশাহীতে জন্মগ্রহণ করেন। তার পরিবারে তিনজন ভাই এবং একজন বোন ছিল। লাহোরের সেন্ট অ্যান্থনি উচ্চ বিদ্যালয়ে তার শিক্ষা জীবন শুরু হয় এবং ১৯৪৮ সালে তিনি মুলতান সরকারি উচ্চ বিদ্যালয় হতে ম্যাট্রিক পাশ করেন। তার পিতা চাকরিগত কারণে করাচিতে বদলি হলে তিনি করাচির ডিজে সিং বিজ্ঞান কলেজে ভর্তি হন। বড় ভাই ইজাজ রফিকের দ্বারা অনুপ্রাণিত হয়ে পরবর্তীতে তিনি পাকিস্তান বিমান বাহিনীর আরপিএএফ ১৩ গিডি(পি) কোর্সে যোগদান করেন, এবং ১৯৫৩ সালে রাইসালপুরে অবস্থিত আরপিএএফ কলেজ হতে স্নাতক সম্পন্ন করেন। সেখানে তিনি সেরা পাইলটের ট্রফি জয় করেন।
স্নাতক সম্পন্ন হবার পরে হকার সি ফিউরি বিমান চালনার জন্য তাকে মিরানশাহতে প্রেরণ করা হয়। পরবর্তীতে তিনি যুক্তরাষ্ট্রে উন্নত উড্ডয়ন কোর্সে এবং যুদ্ধাস্ত্র প্রশিক্ষণ কোর্সের জন্য নির্বাচিত হন। ১৯৬০ সালে পাকিস্তান বিমান বাহিনীর ফাইটার লিডারস স্কুল হতে প্রশিক্ষণ লাভের পরে হকার হান্টার বিমানের বিকল্প পাইলট হিসেবে আরএএফের ১৯ নং স্কোয়াড্রনে যোগদান করেন তিনি।
১৯৬২ সালে যুক্তরাজ্য হতে প্রত্যাবর্তনের পর তাকে ১৪নং স্কোয়াড্রনের ওসি হিসেবে ঢাকায় নিযুক্ত করা হয়। একবছর পরে তাকে ৫নং স্কোয়াড্রনের ওসি হিসেবে বদলি করা হয় এবং ১৯৬৫ সালের ভারত-পাকিস্তান যুদ্ধের সময় তিনি সেই স্কোয়াড্রনের কমান্ডার ছিলেন।
১৯৬৫ সালে ১ সেপ্টেম্বর পাকিস্তান সেনাবাহিনীর ১২তম ডিভিশন ভারতের আখনুরে হামলা করে। এই দিন সন্ধ্যায় পাকিস্তান সেনাবাহিনীর গতিরোধ করার লক্ষ্যে ভারতীয় বিমানবাহিনী চাম্ব সেক্টরে হামলা শুরু করে। ভারতীয় বিমানবাহিনীর ৪৫নং স্কোয়াড্রনের ডি হ্যাভিল্যান্ড ভ্যাম্পায়ার বিমানগুলো তিনটি স্ট্রাইক ফরমেশনে হামলা চালায়। সেসময় রফিক এবং ফ্লাইট ল্যাফটেন্যান্ট ইমতিয়াজ ভাট্টি চাম্ব সেক্টরের ২০,০০০ ফিটের কাছাকাছি আকাশ পর্যবেক্ষণ করছিলেন। তাদেরকে আক্রমণকারী যুদ্ধবিমানগুলোকে প্রতিহত করার নির্দেশ দেয়া হয়। সেদিন তারা দুজন মোট চারটি আক্রমণকারী শত্রু বিমানকে ভূপাতিত করেন (এর মধ্যে তিনটি বিমান ছিল একই ফরমেশনের), তার মধ্যে রফিক নিজে দুটি শত্রু বিমান ভূপাতিত করেন। এই অভিযানের জন্য তাঁকে সিতারা-ই-জুরাত খেতাবে ভূষিত করা হয়।
পাকিস্তানের তৃতীয় বৃহত্তম রফিক বিমানঘাঁটির (শরকত সেনানিবাস) নামকরণ সরফরাজ আহমেদ রফিকের নামে করা হয়েছে। তার সম্মানে লাহোর সেনানিবাসের অন্যতম বৃহত্তম একটি রাস্তার নাম সরফরাজ রফিক সড়ক রাখা হয়েছে। করাচির রফিক শহীদ সড়কটিও তার নামে নামকরণ করা হয়েছে। পেশোয়ারের বায়ুসেনা সদরদপ্তর এবং পিএএফ স্কুল ও ডিগ্রি কলেজ রফিক সড়কের পাশে অবস্থিত।
চর পাতা ইউনিয়ন
চর পাতা ইউনিয়ন নামে বাংলাদেশের ভোলা ও লক্ষ্মীপুর জেলায় আলাদা দুইটি ইউনিয়ন রয়েছে।
চর পাতা ইউনিয়ন দ্বারা বুঝানো যেতে পারে:
দারুল উলুম হাক্কানিয়া
দারুল উলুম হাক্কানিয়া () একটি ইসলামি ধর্মীয় শিক্ষালয় । যা পাকিস্তানের খাইবার পাখতুনখোয়া প্রদেশের আকোড়া খাট্টাকে অবস্থিত। এটি ভারতের দারুল উলুম দেওবন্দ মাদ্রাসার পাঠ্যসূচি অনুযায়ী গড়ে উঠেছে । এটি  জিহাদের বিশ্ববিদ্যালয় নামেও  পরিচিত।
২৩ সেপ্টেম্বর, ১৯৪৭ , মাওলানা আব্দুল হক, পিতা মাওলানা সামি উল হকপ্রতিষ্ঠিত প্রতিষ্ঠান.
প্রথম  চ্যান্সেলর ছিলেন মাওলানা সামি উল হক  জামিয়াত উলেমা-ই-ইসলাম (সামি উল হক) এর নেেতা . মাদ্রাসা জন্য পরিচিত হয়, হচ্ছে, অনেক সিনিয়র নেতারা আফগানিস্তানের তালেবানদের মধ্যে তার প্রাক্তন ছাত্রসহ, মোল্লা ওমরএবং তার ভূমিকা সমর্থন করে তালেবান.
নোড জেএস
Node.js হচ্ছে একটি ওপেন সোর্স, ক্রস প্ল্যাটফর্ম, জাভাস্ক্রিপ্ট রান-টাইম পরিবেশ executes যে জাভাস্ক্রিপ্ট কোড সার্ভার-সাইড. ঐতিহাসিকভাবে, দয়া করে জাভাস্ক্রিপ্ট ব্যবহার করা হয় জন্য প্রাথমিকভাবে ক্লায়েন্ট-সাইড স্ক্রিপ্টিংযা স্ক্রিপ্ট লেখা, দয়া করে জাভাস্ক্রিপ্ট মধ্যে এমবেড করা হয়, একটি ওয়েব পেজ এর এইচটিএমএল এবং চালান ক্লায়েন্ট-সাইড দ্বারা একটি দয়া করে জাভাস্ক্রিপ্ট ইঞ্জিন ব্যবহারকারীর ওয়েব ব্রাউজার. Node.js দেয় ডেভেলপারদের ব্যবহার, দয়া করে জাভাস্ক্রিপ্ট জন্য সার্ভার-সাইড স্ক্রিপ্টিং—চলমান স্ক্রিপ্ট সার্ভার সাইড উত্পাদন ডায়নামিক ওয়েব পাতা কন্টেন্ট "আগে" এই পাতা থেকে পাঠানো হয় এবং ব্যবহারকারীর ওয়েব ব্রাউজার. এর ফলে Node.js প্রতিনিধিত্ব করে, একটি "দয়া করে জাভাস্ক্রিপ্ট সর্বত্র" দৃষ্টান্ত unifying ওয়েব অ্যাপ্লিকেশন উন্নয়ন প্রায় একটি একক প্রোগ্রামিং ভাষা, বরং বিভিন্ন ভাষার জন্য সার্ভার সাইড এবং ক্লায়েন্ট সাইড স্ক্রিপ্ট.
নোড জেএস কে জাভাস্ক্রিপ্ট এর রান টাইম ইনভাইরনমেন্ট বলা হয় ।অফিসিয়াল ওয়েবসাইট
মাছের ডিম
মাছের ডিম হচ্ছে মাছ ও মাছজাতীয় কিছু সামুদ্রিক প্রাণীর গর্ভাশয় থেকে সংগৃহীয় পূর্ণ বিকশিত ডিম। ইংরেজিতে মাছের ডিমকে রোই বলে। চিংড়ি, স্ক্যালপ ইত্যাদির ডিমকেও রোই বলে। মাছের ডিম দিয়ে বিশ্বের বিভিন্ন রন্ধনশৈলীতে নানা ধরণের খাবার তৈরি করা হয়। সমুদ্রজাত মাছের ডিম।যেমন লাম্পসাকার, হেক এবং স্যালমনের ডিম থেকে উৎকৃষ্ট পরিমাণে ওমেগা ৩ ফ্যাটি এসিড পাওয়া যায়। মাছের ডিম থেকে ক্যাভিয়ার প্রস্তুত করা হয়।
বাংলাদেশে মাছের ডিমের মধ্যে ইলিশ মাছের ডিমের চাহিদা সব থেকে বেশি। পদ্মার তীরবর্তী মাওয়া ঘাটে ইলিশ মাছের ডিম ভেজে বিক্রি করা হয়। বাংলাদেশে মাছের ডিম আস্ত ভেজে কিংবা অন্যান্য উপকরণের সংগে ভেঙে রান্না করা হয়। ভোজনরসিক বাঙালিরা উচ্ছে দিয়ে রুইজাতীয় মাছের ডিমের ভাজি খেতে খুব পছন্দ করে।
চীনের অনেক রাজ্যে কাঁকড়ার ডিম খুব জনপ্রিয়। ক্রাব রোই টোফু জাতীয় খাবারের শীর্ষে কাঁকড়ার ডিম দিয়ে পরিবেশন করা হয়। ইয়েৎসি নদীর নিম্নপ্রবাহ অঞ্চলে চিংড়ির ডিম জনপ্রিয়। 
ভারতের পূর্বাঞ্চলের উপজাতি প্রধান এলাকায় মাছের ডিম খুবই জনপ্রিয়। এখানকার অনেক স্থানে উন্মুক্ত আগুনে মাছের ডিম পুড়িয়ে খাওয়া হয়। পটল এর মধ্যে মাছের ডিম ভরে রান্না করা পটলের দোলমা খুবই জনপ্রিয়। 
সিন্ধু নদ তীরবর্তী সকল এলাকা এবং বিশেষ করে দক্ষিণ পাকিস্তান সিন্ধে পাল্লা মাছের ডিম খুবই জনপ্রিয়। লাল মরিচ বাটা মাখিয়ে মাছের ডিম ভেজে এবং ঘন ঝোলের তরকারী রেঁধে খাওয়া হয়।
ইলিশ মাছের পাতুরি
ইলিশ মাছের পাতুরি একটি জনপ্রিয় বাঙালি খাবার যা বাংলাদেশ ও ভারতের পশ্চিমবঙ্গে জনপ্রিয়। পাতুরির প্রধান উপাদান বাংলাদেশের জাতীয় মাছ ইলিশ।
ইলিশ মাছ, কলাপাতা, টক দই, পোস্ত বাটা, সর্ষে বাটা, লবণ, হলুদ, কাঁচা লঙ্কা বাটা, নারকেল বাটা আর সর্ষের তেল।
অন্ধবিশ্বাস
অন্ধবিশ্বাস শব্দটির ব্যাসবাক্য করলে বাক্যটি দাঁড়ায় "অন্ধের মতো বিশ্বাস স্থাপন"। তবে এর বাস্তবিক অর্থ হচ্ছে না দেখে, না জেনে, না বুঝে শুধুমাত্র অন্যের অথবা কোন গুজব শুনে সেই কথার ওপর বিশ্বাস করা। অন্ধবিশ্বাস এই শব্দটি বাংলা ব্যাকরণের বাগধারার মতো ব্যবহার হয়ে থাকে। মূলত এটিও একটি বাগধারা।
"অন্ধবিশ্বাস" শব্দটি অনেক প্রচলিত এবং জনপ্রিয় একটি শব্দ। এই শব্দটি বাংলার সর্বত্র ব্যবহৃত হয়। গ্রাম, শহর, নগর, বন্দর সর্বস্থানে এই শব্দটি ব্যবহার হয়। অন্ধবিশ্বাস শব্দটি ব্যবহার হয় এমন সকল ক্ষেত্রে যার কোন সত্যতা যাচাই করা হয় না বরং তা সরাসরি সত্য বলে বিশ্বাস করে নেওয়া হয়। সমাজে এমন অনেক শ্রেনীর লোক আছে যারা নিজেরা নিজেদের ইচ্ছা মতো উক্তি তৈরী করে এবং তাদের কিছু ভক্ত আছে যারা সেই উক্তি মহান সত্য বলে বিশ্বাস করে নেয় এবং ছড়িয়ে দেয় অন্যদের মাঝে। তবে কেউ যদি কোন বিষয় সম্পর্কে বলে আর সেই বিষয়ে নিজের কোন জ্ঞান না থাকে তাহলে উচিত হবে সেই বিষয়ে জ্ঞান অর্জন করা এবং সে বিষয়ে জানা। সেটা না করে যদি সেই বিষয় সরাসরি বিশ্বাস করে নেওয়া হয় তবে সেটা অন্ধবিশ্বাস বলেই গণ্য হবে।
নকশি পিঠা
নকশি পিঠা এক ধরণের নকশা করা পিঠা যা বাংলাদেশে প্রচলিত। এটি এক প্রকার লোকশিল্প যা মেয়েলি শিল্প নামেও পরিচিত। এই পিঠার গায়ে বিভিন্ন ধরনের নকশা অাঁকা হয় বা ছাঁচে ফেলে পিঠাকে চিত্রিত করা হয় বলে় একে নকশি পিঠা বলা হয়।
নকশি পিঠা তৈরির জন্য আতপ চালের গুঁড়া সেদ্ধ করে কাই বা মন্ড তৈরি করা হয়। কাই থেকে বেলে রুটি বানিয়ে তার উপর গাছ, লতা-পাতা ইত্যাদির নকশা তোলা হয়। নকশার বৈশিষ্ট্য অনুযায়ী পিঠার বিভিন্ন নাম দেওয়া হয়, যেমন শঙ্খলতা, কাজললতা, চিরল বা চিরনপাতা, হিজলপাতা, সজনেপাতা, উড়িয়াফুল, বেঁট বা ভ্যাট ফুল, পদ্মদীঘি, সাগরদীঘি, সরপুস, চম্পাবরণ, কন্যামুখ, জামাইমুখ, জামাইমুচড়া, সতীনমুচড়া ইত্যাদি।
আ খ ম জাহাঙ্গীর হোসাইন
আ খ ম জাহাঙ্গীর হোসাইন (জন্ম: ১৮ জানুয়ারি ১৯৫৪) হলেন একজন বাংলাদেশ রাজনীতিবিদ ও সংসদ সদস্য। তিনি ২০১৪ সালে আওয়ামী লীগের প্রার্থী হয়ে পটুয়াখালী-৩ থেকে সংসদ সদস্য নির্বাচিত হয়েছিলেন।
জাহাঙ্গীর হোসাইন ১৯৫৪ সালের ১৮ জানুয়ারি বরগুনা জেলার গলাচিপায় জন্মগ্রহণ করেন। তিনি এমএ ডিগ্রি সম্পন্ন করেছেন। ছাত্র জীবন থেকেই তিনি রাজনীতির সাথে জড়িত ছিলেন। তিনি স্বৈরাচার বিরোধী আন্দোলনের সময় ছাত্রলীগের সাধারণ সম্পাদক ছিলেন। এরপর তিনি আওয়ামীলীগের সহ দপ্তর সম্পাদকের দায়িত্ব পালন করেছিলেন। জাহাঙ্গীর আওয়ামীলীগের একজন সংস্কারপন্থী নেতা ছিলেন।
আ খ ম জাহাঙ্গীর হোসাইন ১৯৯১, ১৯৯৬ ও ২০০১ সালে পটুয়াখালী-৩ থেকে সংসদ সদস্য প্রার্থী হিসেবে মনোনয়ন পেয়েছিলেন। তিনি তিনবারই সংসদ সদস্য নির্বাচিত হয়েছিলেন। তিনি প্রথম হাসিনা মন্ত্রীসভার বস্ত্র প্রতিমন্ত্রীর দায়িত্ব পান ১৯৯৮ সালে। ২০০৬-২০০৮ বাংলাদেশের রাজনৈতিক সংকটকে সমর্থন ও আওয়ামী লীগে দলীয় সংস্কার চাওয়ায় তিনি ২০০৮ সাধারণ নির্বাচনে আওয়ামী লীগ থেকে মনোনয়ন পাননি। ফলে এ আসনের মনোনয়ন পায় গোলাম মাওলা রনি। ২০১৩ সালে আওয়ামী লীগের সকল কমিটি থেকে জাহাঙ্গীরকে অব্যাহতি দেওয়া হয়। পরবর্তীতে তিনি আওয়ামীলীগ সভানেত্রী শেখ হাসিনার সাথে সাক্ষাৎ করে নিজের ভুল স্বীকার ও ক্ষমা চান, শেখ হাসিনা তাকে ক্ষমা করে দেন এবং ২০১৪ সাধারণ নির্বাচনে পুনরায় মনোনয়ন পান। তিনি ৫ জানুয়ারি ২০১৪ নির্বাচনে পটুয়াখালী-৩ থে‌কে আবারও সংসদ সদস্য নির্বাচিত হয়েছেন।
জাহাঙ্গীর হোসাইনের নির্বাচনী এলাকা গলাচিপা ও দশমিনায় তার নিজস্ব বাহিনী রয়েছে, যার দ্বারা তিনি এলাকার মানুষের উপর নির্যাতন চালান। তার বিরুদ্ধে রিক্সাচালকে মারধর করারও অভিযোগ রয়েছে। এছাড়াও তার ভাই ২০১৬ সালের ২৬ মার্চ গলাচিপা উপজেলার গজালিয়া ইউপি কার্যালয়ে মারধরের পর এক গৃহবধূ এবং তাঁর স্বামীর ভাতিজার মাথা ন্যাড়া করে দিয়েছিল।
দ্য রকার্স
দ্য রকার্স ছিল পেশাদারি কুস্তির একটি ট্যাগ টিম যেটি শন মাইকেলস এবং মার্টি জেনেথি টিমআপ করে ১৯৮৫-১৯৯২ সাল পর্যন্ত রেসলিং করেছিল। ১৯৯২ সালে একটি সহিংসতা পূর্ণ ক্যায়ফেব এর মাধ্যমে টিম টি ভেঙ্গে যায়। তখন মাইকেলস দ্য হার্টব্রেক কিড গিমিক ধারণ করে এবং ২০১০ সালে তার অবসরের আগ পর্যন্ত এই গিমিকে রেসলিং করে। ১৯৯৬ সালে জেনেথি লেইফ কেসেডির (পরবর্তীতে অল স্নো) সাথে মিলিত হয়ে "দ্য নিউ রকার্স" তৈরি করে। কিন্তু টিম টি ডাব্লিউডাব্লিউএফ এ তেমন সফলতা অর্জন করে নি এবং একই বছরই এই টিম টি ভেঙ্গে যায়।
২০০৫ সালে রকার্স এক রাতের জন্য মিলিত হয়েছিল। কিন্তু ২০০৬ সালে জেনেথি কে ডাব্লিউডাব্লিউএফ থেকে মুক্ত করে দেয়ার ফলে কোনো কিছু করা সম্ভব হয় নি। ২০০৬ সালে জেনেথি মাইকেলস এর সাথে টিমআপ করে শেন ম্যাকমোহান এবং ভিন্স ম্যাকমোহান এর বিপক্ষে ম্যাচ খেলে। কিন্তু জেনেথির চুক্তি শেষ হওয়ার ফলে ডাব্লিউডাব্লিউই ডি-জেনারেশন এক্স পূর্নগঠন করে স্টোরিলাইনটি সম্পূর্ণ করে।
মোহাম্মদ মাহবুবুর রহমান
মোঃ মাহবুবুর রহমান তালুকদার (জন্ম: ১ জানুয়ারি ১৯৫৪) হলেন পটুয়াখালী জেলায় বসবাসকারী আওয়ামী লীগের রাজনীতিবিদ ও সংসদ সদস্য। তিনি পটুয়াখালী-৪ আসনের নির্বাচিত সংসদ সদস্য। এছাড়া তিনি পানি সম্পদ মন্ত্রণালয়ের প্রতিমন্ত্রী ছিলেন।
মাহবুবুর রহমান ২০০১ সালের সাধারণ নির্বাচনে আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। ২০০৮ সাধারণ নির্বাচনেও তিনি পুনরায় সংসদ সদস্য নির্বাচিত হন। মাহবুবুর রহমান ২০০৮-২০১৩ পর্যন্ত পানি সম্পদ মন্ত্রণালয়ের প্রতিমন্ত্রীর দায়িত্ব পালন করেছিলেন। ২০১৪ সাধারণ নির্বাচনে তিনি তৃতীয়ববারের সংসদ সদস্য হন। তিনি পটুয়াখালী-৪ আসনের সংসদ সদস্য ছিলেন।
মাহবুবুর রহমান ভূমি দস্যু হিসাবে পরিচিত। তার বিরুদ্ধে অবৈধভাবে জমি দখলের অভিযোগ রয়েছে।
সুলতান: দ্য সেভিয়ার
সুলতান দ্য সেভিয়ার ২০১৮ সালে মুক্তি পাওয়া রাজা চন্দ পরিচালিত ভারতীয় থ্রিলার অ্যাকশন চলচ্চিত্র।চলচ্চিত্রের শ্রেষ্ঠাংশে অভিনয় করেন জিৎ,বিদ্যা সিনহা মিম। এটি ভারতের পশ্চিম বাংলায় ১৫ জুন ২০১৮ এবং বাংলাদেশে ২০শে জুলাই ২০১৮ তারিখে মুক্তি পায়। চলচ্চিত্রটি ২০১৫ সালে মুক্তি পাওয়া তামিল ভাষার চলচ্চিত্র ভেদালাম এর পুনঃনির্মাণ।।চলচ্চিত্রটি সর্বোচ্চ আয় করা বাংলা চলচ্চিত্রের তালিকায় জায়গা করে নেয়।চলচ্চিত্রটির শ্যুটিং শুরু হয় ২১ শে ফেব্রুয়ারি ২০১৮ এবং কলকাতা,বাংলাদেশ ও ব্যাংককে এর শ্যুটিং হয়।
ইয়েরেভান রাষ্ট্রীয় বিশ্ববিদ্যালয়
ইয়েরেভান রাষ্ট্রীয় বিশ্ববিদ্যালয় (, "Yerevani Petakan Hamalsaran"), ১৯১৯ সালে প্রতিষ্ঠিত ইয়েরেভান আরমেনিয়ার এটি বৃহত্তম এবং সবচেয়ে মর্যাদাপূর্ণ একটি সরকারি বিশ্ববিদ্যালয়। এই বিশ্ববিদ্যালয়ে রয়েছে ৩,১৫০ জন কর্মরত রয়েছে, এর ভেতর ১,১৯০ জন শিক্ষক, যার ২৫ জন শিক্ষাবিদ, ১৩০ জন অধ্যাপক, ৭০০ জন সহযোগী অধ্যাপক এবং ৩৬০ জন সহকারী শিক্ষককে। বিশ্ববিদ্যালয়ে রয়েছে ৪০০ জন গবেষক, ১,৫০ জন স্নাতকোত্তর ছাত্র এবং ৮,৫০০ জন স্নাতক সম্মান ছাত্র সহ ৩০০ জন বিদেশী শিক্ষার্থী।
আর্মেনিয়া সরকার এবং রাজনীতিবিদ সিরাকান টিগরানিয়ার প্রচেষ্টায় ১৬ মে ১৯১৯ সালে "ইয়েরেভান স্টেট ইউনিভার্সিটি" প্রতিষ্ঠিত হয় এবং অধ্যাপক ইউরি গামবারিয়ান প্রথম রেক্টর হিসাবে নিযুক্ত হন এবং বিশ্ববিদ্যালয়টি ১৯২০ সালে জানুয়ারি মাসের ৩১ তারিখে আনুষ্ঠানিকভাবে যাত্রা শুরু করেন, শুরুতে এই বিশ্ববিদ্যালয়টি সাময়িকভাবে ছিল স্কুল অব কমার্স ভবনের আলএকড্রপলে (বর্তমান গুমরী প্রযুক্তি কেন্দ্র)। বিশ্ববিদ্যালয়টির শুরুর দিকে শুধুমাত্র ইতিহাস অনুষদ এবং ভাষাবিদ্যা অনুষদ এর একাডেমিক কর্মকর্তা ছিলো ৩২ জন এবং ছাত্র ছাত্রী সংখ্যা ছিলো ২৬১ জন। পরবর্তী সময়ে ধর্মতত্ত্ব অনুষদ, ইতিহাস অনুষদ, বিজ্ঞান অনুষদ, অর্থনীতি অনুষদ, ও ব্যবস্থাপনা অনুষদ চালু করা হয়।
১৯২০ সালের ২৮ ফেব্রুয়ারি ইয়েরেভান রাজ্য বিশ্ববিদ্যাল গ্রন্থাগার প্রতিষ্ঠিত হয় এবং ১২ অক্টোবর ১৯৯৪ সালে গ্রন্থাগারটি নতুন ভবনের স্থানান্তরিত করা হয়। আর্মেনিয়ান গণহত্যা সহ ইউরোপীয় এবং মার্কিন বুদ্ধিজীবী, রাজনৈতিক ও সাংস্কৃতিক ব্যক্তিত্ব ইত্যাদি বিষয়ের বই রয়েছে এই গ্রন্থাগারে।
৩১ জানুয়ারি ১৯২০ সালে বিশ্ববিদ্যালয়ের প্রকাশনা ওয়াই.এস.ইউ পাবলিশিং হাউস যাত্রা শুরু করে। প্রথম প্রকাশিত হয় "বিশ্ববিদ্যালয় আর্মেনিয়া" নামক মাসিক সংবাদপত্র। একই বছরে বিশ্ববিদ্যালয় প্রকাশিত করে তার প্রথম বই "Alexandrapol", যা ছিল নীতির মনোবিজ্ঞানের উইলিয়াম জেমসের লেখা। শুরু থেকে এখন পর্যন্ত ওয়াই.এস.ইউ পাবলিশিং হাউস প্রায় ৫,৫০০টিরও বেশী বই প্রকাশ করেছে।
ইয়েরেভান রাজ্য বিশ্ববিদ্যাল প্রকাশ করেছে "বিশ্ববিদ্যালয় ইয়েরেভান" (, "Yerevani hamalsaran") একটি মাসিক ভিত্তি সংবাদপত্র।
ইয়েরেভান রাষ্ট্রীয় বিশ্ববিদ্যালয়ে ২০১৬ সালে "প্রবাসী সামার স্কুল" নামক একটি যৌথ প্রকল্প চালু আর্মেনিয়ার প্রবাসী মন্ত্রণালয়। এই প্রোগ্রামটি মাধ্যমে আর্মেনিয়ান প্রবাসী পাশাপাশি বাড়াতে থাকে দক্ষতা স্তর ও আর্মেনিয়ান ভাষা তরুণ প্রজন্মের মধ্যে আর্মেনীয় বিদেশে স্কুল কর্মসূচি।
ইয়েরেভান রাষ্ট্রীয় বিশ্ববিদ্যালয় থেকে অনেক উল্লেখযোগ্য কৃতি শিক্ষার্থী শিক্ষা গ্রহন করে আরমেনিয়া ও বিশ্বের বিভিন্ন দেশে কর্মরত আছে।
কর্ণালী প্রদেশ
কর্ণালী প্রদেশ () নেপালের নতুন সংবিধান অনুসারে গঠিত সাতটি প্রদেশের অন্যতম। এই প্রদেশের আয়তন । ২০১১ সালের জনগণনা অনুসারে এই প্রদেশের জনসংখ্যা ১,৫৭০,৪১৮ জন। ১ জানুয়ারি ২০১৬ সালের আনুমানিক জনসংখ্যা ১,৭০১,৮০০ জন।
২০১৮ সালের ফেব্রুয়ারি মাসে নবগঠিত প্রদেশ নং ৬-এর প্রদেশ সভার সদস্যরা প্রদেশের স্থায়ী নাম হিসেবে কর্ণালী প্রদেশ নির্ধারণ করেন। কর্ণালী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে প্রদেশ নং ৫ অবস্থিত। ২০১৮ সালের জানুয়ারি মাসে বীরেন্দ্রনগরকে প্রদেশের রাজধানী হিসেবে ঘোষণা করা হয়।
কর্ণালী নেপালের একটি প্রাচীন জনপদ। প্রাচীনকাল থেকেই কর্ণালী নদীর সাথে এই অঞ্চলের যোগসূত্র ছিল। জুম্লা, সুর্খেত এবং দৈলেখ জেলায় প্রাপ্ত প্রত্ননিদর্শন থেকে জানা যায়, এই অঞ্চলটি ১১শ শতকে প্রতিষ্ঠিত খাস রাজ্যের অন্তর্ভুক্ত ছিল। খাস রাজ্যের রাজধানী ছিল সিনজা উপত্যকায়। ১৩শ ও ১৪শ শতকে খাস রাজ্যের ব্যাপক বৃদ্ধি ঘটে। এই সময়ের মধ্যে পশ্চিমে গড়ওয়াল, উত্তরে তিব্বতের মানস সরোবর ও গুজ, পূর্বে কপিলাবস্তু ও গোর্খা-নুয়াকোট অঞ্চল এবং দক্ষিণের তরাই অঞ্চলের বিশাল অংশ খাস রাজ্যের অন্তর্ভুক্ত হয়। ১৪শ শতকের শেষার্ধে খাস রাজ্য ভেঙে কর্ণালী-ভেরী অঞ্চলে বাইসে রাজ্যের উত্থান ঘটে।
আধুনিক নেপালের একত্রিকরণের পূর্বে কর্ণালী অঞ্চলে (কর্ণালী নদী থেকে ভেরী নদী পর্যন্ত) সঙ্ঘীয় বাইসে রাজ্যের শাসন ছিল। বাইসে রাজ্য ২২টি অধিরাজ্যের সমন্বয়ে গঠিত একটি সার্বভৌম রাজ্য ছিল। ১৭৪৪ থেকে ১৮১০ সালের মধ্যে বাইসে রাজ্য নেপালের অন্তর্ভুক্ত হয়ে যায়।
কর্ণালী প্রদেশ আয়তনের দিক থেকে নেপালের বৃহত্তম কিন্তু জনসংখ্যার দিক থেকে ক্ষুদ্রতম প্রদেশ। কর্ণালী প্রদেশের আয়তন প্রায় এবং জনসংখ্যা প্রায় ১,৭০১,৮০০ জন।
কর্ণালী প্রদেশ উত্তরে চীনের তিব্বত স্বায়ত্তশাসিত অঞ্চল, পূর্বে গণ্ডকী প্রদেশ, দক্ষিণ ও দক্ষিণ-পূর্বে প্রদেশ নং ৫ এবং পশ্চিমে সুদূরপশ্চিম প্রদেশ দ্বারা পরিবেষ্টিত।
নেপালের উত্তরের অনেক উঁচু পর্বত কর্ণালী প্রদেশে অবস্থিত। এর মধ্যে কুবি গাংরি, চাংলা এবং কানজিরোবা পর্বত অন্যতম। ফোকসুনডো হ্রদসহ শে ফোকসুনডো নেপালের বৃহত্তম জাতীয় উদ্যান। নেপালের বৃহত্তম হ্রদ রারা কর্ণালী প্রদেশেই অবস্থিত। কর্ণালী প্রদেশের বৃহত্তম নদী ""কর্ণালী"" নেপালের দীর্ঘতম নদী হিসেবেও বিবেচিত। সেতী ও ভেরী এর অন্যতম উপনদী।
গভর্নর দুর্গাকেশর খানাল হলেন সাংবিধানিকভাবে প্রদেশের প্রধান প্রশাসনিক কর্মকর্তা। প্রদেশের মুখ্যমন্ত্রী মহেন্দ্র বাহাদুর শাহী হলেন প্রাদেশিক সরকারের প্রধান। সুর্খেত উচ্চ আদালতের প্রধান বিচারপতি হরিকুমার পোখারেল প্রদেশের বিচার বিভাগীয় প্রধান। কর্ণালী প্রদেশের প্রদেশ সভার আসন সংখ্যা ৪০। কেন্দ্রীয় প্রতিনিধি সভার ১২ জন সদস্য এই প্রদেশ থেকে নির্বাচিত হন।
নেপালের অন্যান্য প্রদেশের মতোই কর্ণালী প্রদেশের প্রদেশ সভা এককক্ষবিশিষ্ট। প্রদেশ সভার মেয়াদ পাঁচ বছর। কর্ণালী প্রদেশ সভার অস্থায়ী কার্যালয় বীরেন্দ্রনগরের সেচ বিভাগ কার্যালয়ে অবস্থিত।
কর্ণালী প্রদেশের জেলার সংখ্যা ১০টি। প্রতিটি জেলা সমন্বয় কমিটির প্রধান ও প্রশাসনিক কর্মকর্তা দ্বারা শাসিত হয়। প্রতিটি জেলা আবার নগরপালিকা ও গ্রামপালিকায় বিভক্ত। কর্ণালী প্রদেশে ২৫টি নগরপালিকা ও ৫৪টি গ্রামপালিকা রয়েছে।
কর্ণালী প্রদেশের জেলাসমূহ হলো:
বারাদা প্যানেল
বারাদা প্যানেল
যা যা অঙ্কিত আছেঃ
এই বারাদা প্যানেলের দৃশ্য সত্যিই মনোমুগ্ধকর। ইসলামের প্রথম পূর্ণাঙ্গ মসজিদ বলা হয় এই 'দামেস্ক মসজিদকে'।
তিমুরের সমাজতান্ত্রিক দল
তিমুরের সমাজতান্ত্রিক দল (; abbreviated PST) পূর্ব তিমুরের একটি মার্কসবাদী-লেনিনবাদী রাজনৈতিক দল।
১৯৯৭ সালের ফেব্রুয়ারি মাসে পূর্ব তিমুর ইন্দোনেশীয় শাসনাধীন থাকা অবস্থায় তিমুরের সমাজতান্ত্রিক দল প্রতিষ্ঠিত হয়। (যদিও দলটি দাবি করে, এটি আরও পূর্বে ১৯৯০ সালে ২০ ডিসেম্বর প্রতিষ্ঠা লাভ করেছিল) ফ্রেটিলিন নামক রাজনৈতিক দল বিভিন্ন কারণে ভাঙ্গনের শিকার হলে এভেলিনো মারিয়া দা সিলভা কোয়েলহো, পেড্রো মারটায়ার্স দা কোস্তা এবং এন্তোনিও লোপেস ফ্রেটিলিন থেকে বেরিয়ে এসে তিমুরের সমাজতান্ত্রিক দল প্রতিষ্ঠা করে। ইন্দোনেশিয়ার রাজধানী জাকার্তা এবং অন্যান্য ইন্দোনেশীয় শহরগুলোর ছাত্র ও শ্রমিকগোষ্ঠী পিএসটি দলের ভিত্তি গড়ে তোলে। এসব স্থানে পূর্ব তিমুরীয় ছাত্র ও শ্রমিকেরা দলের সদস্য বৃদ্ধিতে ভূমিকা রাখে। ২০০০ সালের ১০-১১ ফেব্রুয়ারি দলটির প্রথম জাতীয় মহাসমাবেশ পূর্ব তিমুরের রাজধানী দিলিতে অনুষ্ঠিত হয়।
রাজনৈতিক কার্যালয়, একটি কেন্দ্রীয় কমিটি এবং শ্রমিক, নারী ও যুব অঙ্গসংগঠন নিয়ে পিএসটির রাজনৈতিক কাঠামো গঠিত। দলটি "ভানগুয়ার্দা" নামক নিউজলেটারও প্রকাশ করে থাকে। পর্তুগাল, পশ্চিম ইউরোপ, অস্ট্রেলিয়া এবং ইন্দোনেশিয়ার বিভিন্ন রাজনৈতিক সংগঠন ও শ্রমিক সংঘের সাথে পিএসটির আন্তর্জাতিক সম্পর্ক রয়েছে।
২০০২ সালের ২০শে ফেব্রুয়ারি স্বাধীনতা পুনরুদ্ধারের পূর্ব পর্যন্ত পিএসটি পূর্ব তিমুরীয় জনগণের ভবিষ্যৎ জাতীয় স্বাধীনতা রক্ষার্থে ইন্দোনেশিয়া প্রজাতন্ত্রের সাথে পূর্ব তিমুরের একীভূত হওয়ার বিরোধিতা করে। স্বাধীনতা অর্জনের পর পিএসটি একটি সমাজতান্ত্রিক রাষ্ট্র হিসেবে পূর্ব তিমুরকে প্রতিষ্ঠার লক্ষ্যে কাজ শুরু করে। সমবায় আন্দোলন, বিশেষ করে কৃষি ও শক্তিশালী সরকারী খাত গঠনে পিএসটি জোর প্রদান করে থাকে।
২০০১ সালের ৩০ আগস্টে অনুষ্ঠিত পূর্ব তিমুরের সংসদীয় নির্বাচনে দলটি ১.৮% ভোট পায় এবং ৮৮টি আসনের মধ্যে ১টি আসনে জয়লাভ করে। ২০০৭ সালের ৩০ জুনে অনুষ্ঠিত সংসদীয় নির্বাচনে পিএসটি মোট ভোটের ০.৯৬% ভোট পায়। তবে আসন জয়ের জন্য প্রয়োজনীয় ৩% ভোট না পাওয়ায় দলটি একটি আসনেও জয়লাভ করতে পারেনি।
২০০৭ সালের সংসদীয় নির্বাচনে পিএসটি ১%-এর চেয়েও কম ভোট লাভ করে এবং একটি আসনেও জয়লাভ করতে ব্যর্থ হয়। ২০০৭ সালের রাষ্ট্রপতি নির্বাচনে পিএসটি থেকে এভেলিনো কোয়েলহো দা সিলভা দাঁড়ান। তিনি ২.০৬% ভোট পেয়ে সপ্তম স্থান অধিকার করেন।
২০০৯ সালের অক্টোবরে স্থানীয় নির্বাচনে পিএসটি ৪৮৮৯টি পদের ৭৯টি পদ লাভ করে
সুখবিন্দর সিং
সুখবিন্দর সিং (; জন্ম: ১৮ জুলাই, ১৯৭১) হলেন একজন ভারতীয় গায়ক, সুরকার এবং গীতিকার। তিনি অনেক গান গেয়েছেন। তন্মধ্যে উল্লেখযোগ্য হলঃ কার হার ময়দান ফতেহ ("সঞ্জু"), বাসমাল্লেহ ("থাগস অব হিন্দোস্তান") সহ আরো অসংখ্য গানের শিল্পি তিনি।
রামনগর, পূর্ব মেদিনীপুর বিধানসভা কেন্দ্র
রামনগর (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৭ নং রামনগর বিধানসভা কেন্দ্রটি রামনগর-১ এবং রামনগর-২ সমষ্টি উন্নয়ন ব্লক এর অন্তর্গত।
রামনগর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
২০০৬ সালের রাজ্য বিধানসভা নির্বাচনে, সিপিআই (এম) এর স্বদেশ রঞ্জন নায়েক রামনগর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অখিল গিরিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের অখিল গিরি ২০০১ সালে সিপিআই (এম) এর সমরেশ দাসকে পরাজিত করেন। সিপিআই (এম) এর মৃণাল কান্তি রায় ১৯৯৬ এবং ১৯৯১ সালে কংগ্রেসের দীপক দাসকে পরাজিত করেন। সিপিআই (এম) এর সুধীর কুমার গিরি ১৯৮৭ সালে কংগ্রেসের হেমন্ত দত্তকে পরাজিত করেন। ১৯৮২ সালে কংগ্রেসের অবন্তি মিশ্র নির্দলের বলাই লাল দাস মহাপাত্রকে পরাজিত করেন। জনতা পার্টির বলাই লাল দাস মহাপাত্র ১৯৭৭ সালে সিপিআই (এম) এর রোহিণী করণকে পরাজিত করেন।
কংগ্রেসের হেমন্ত দত্ত ১৯৭২ সালে জয়ী হন। কংগ্রেস (সংগঠিত) এর রাধা গোবিন্দ বিশাল ১৯৭১ সালে জয়ী হন। পিএসপি এর বলাই লাল দাস মহাপাত্র ১৯৬৯ সালে জয়ী হন। ১৯৬৭, ১৯৬২, ১৯৫৭ সালে এবং ১৯৫১ সালে স্বাধীন ভারতের প্রথম নির্বাচনে, কংগ্রেসের ত্রৈলক্যনাথ প্রধান জয়ী হন।
নিউজএক্স
নিউজএক্স হলো ২৪ ঘণ্টা ইংরেজি ভাষার খবর সম্প্রচারকারী ভারতীয় টেলিভিশন চ্যানেল।এটি ২৭ শে মার্চ ২০০৮ সালে যাত্রা শুরু করে।এটির মালিক আইটিভি নেটওয়ার্ক।২০১২ সাল হতে এটি আইটিভি নেটওয়ার্ক কর্তৃক পরিচালিত হয়ে আসছে।
হায়দার আলিয়েভ আন্তর্জাতিক বিমানবন্দর
হায়দার আলিয়েভ আন্তর্জাতিক বিমানবন্দর () আজারবাইজান-এর ছয়টি আন্তর্জাতিক বিমানবন্দরগুলির মধ্যে একটি।
পূর্বে এটি বাকু শহরের বিনা আন্তর্জাতিক বিমানবন্দর নামে পরিচিত ছিল। ২০০৪ সালের ১০ মার্চ, বিমানবন্দরটি নাম পরিবর্তন করে আজারবাইজানের সাবেক রাষ্ট্রপতি হায়দার আলিয়েভ-এর নামে নামকরণ করা হয়।
বিমানবন্দরটি বাকু শহর থেকে ২০ কিলোমিটার উত্তর-পূর্বে অবস্থিত। এটি একটি আধুনিক হাইওয়ে দ্বারা সংযুক্ত, যা ২০০৮ সালে নির্মাণ করা হয়েছিল।
এটি আজারবাইজান এবং ককেশাস-এর ব্যস্ততম বিমানবন্দর। বিমানবন্দরটি আজারবাইজান এয়ারলাইনস এবং এর সাবসিডিয়ারি বুটা এয়ারওয়েজ ও মালবাহী ক্যারিয়ার সিল্ক ওয়ে এয়ারলাইনস-এর মূল ঘাটি হিসাবে ব্যবহার করে।
হায়দার আলিয়েভ আন্তর্জাতিক বিমানবন্দরটিতে দুইটি যাত্রী টার্মিনাল (আন্তর্জাতিক টার্মিনাল ১ এবং অভ্যন্তরীণ টার্মিনাল ২) এবং দুটি কার্গো টার্মিনাল রয়েছে।
সোভিয়েত আমলে নির্মিত পুরানো টার্মিনালটি পুরোপুরি ধ্বংস হয়ে যায় এবং পরবর্তীতে নতুন ১টি টার্মিনাল নির্মাণ করা হয়। চার তলা বিশিষ্ট তীক্ষ্ণ আকৃতি এবং আধা স্বচ্ছ ছাদ সহ নতুন টার্মিনালটি জুলাই ২০১০ সালে অরুপ কোম্পানি দ্বারা নির্মিত হয়েছিল।
মোট এলাকা ৬৫,০০০ বর্গ মিটার। তুর্কি কোম্পানী অটোবান দ্বারা ডিজাইন করা অভ্যন্তরটি ওক-ব্যহ্যাবরণ 'কোকুনস' এর একটি সিরিজ রয়েছে। এপ্রিল ২০১৪ সালে চালু হওয়া টার্মিনালে ১টি বার, এয়ারব্রিজ ও পার্কিং ব্যবস্থা রয়েছে। টার্মিনালটি প্রতি বছর ৬ মিলিয়ন যাত্রীকে সেবা প্রদান করার জন্য ডিজাইন করা হয়। এটি বর্তমানে প্রতি বছর ৩ মিলিয়ন যাত্রীকে সেবা প্রদান করে। টার্মিনাল ২, যা এখন শুধুমাত্র ঘরোয়া ফ্লাইটগুলির জন্য ব্যবহার করা হয়। এর সাথে ২০৫ কক্ষ বিশিষ্ট একটি হোটেল টার্মিনালের কাছাকাছি অবস্থিত।
হায়দার আলিয়েভ আন্তর্জাতিক বিমানবন্দরটিতে ২টি বিমান উড্ডয়ন পথ রয়েছে;
(রানওয়ে-১) ১৬/৩৪ ,
(রানওয়ে-২) ১৭/৩৫ 
হায়দার আলিয়েভ এভিনিউয়ের মাধ্যমে বিমানবন্দর হাইওয়ে অথবা নোবেল এভিনিউয়ের মাধ্যমে জাই হাইওয়েতে পর্যন্ত সড়ক পথ রয়েছে। এই সড়ক পথটি ব্যবহার করে বিমানবন্দর থেকে শহরে খুব সহজেই আসা যাওয়া করা যায়। তাছাড়া মোট ১,৬০০টিরও বেশি গাড়ির রাখার জন্য পার্কিং লটগুলো বিশেষভাবে নির্মাণ করা হয়েছে এবং প্রতিটি টার্মিনালের সামনেই পার্কিং এর সুব্যবস্থা রয়েছে।
ম্যারি এলিজাবেথ মাস্ট্র্যান্টোনিও
ম্যারি এলিজাবেথ মাস্ট্র্যান্টোনিও (; জন্ম: ১৭ নভেম্বর ১৯৫৮) হলেন একজন মার্কিন অভিনেত্রী ও গায়িকা। ১৯৮০ সালে "ওয়েস্ট সাইড স্টোরি" মঞ্চনাটকের পুনর্নির্মাণের মধ্য দিয়ে ব্রডওয়ে মঞ্চে তার অভিষেক হয়। ১৯৮৩ সালে তিনি "স্কারফেস" চলচ্চিত্রে আল পাচিনোর চরিত্রের বোন জিনা মন্তানা চরিত্রে অভিনয় করেন। ১৯৮৬ সালের "দ্য কালার অব মানি" চলচ্চিত্রে কারমেন চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দি অ্যাবিস" (১৯৮৯), "রবিনহুড: প্রিন্স অব থিভস" (১৯৯১) এবং "দ্য পারফেক্ট স্টর্ম" (২০০০)। ২০০৩ সালে তিনি ব্রডওয়েতে সঙ্গীতনাট্যধর্মী "ম্যান অব লা মাঞ্চা" নাটকে অভিনয় করে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।
মাস্ট্র্যান্টোনিও ১৯৫৮ সালের ১৭ই নভেম্বর ইলিনয় অঙ্গরাজ্যের লমবার্ড শহরে জন্মগ্রহণ করেন। তার মাতা ম্যারি ডমিনিকা ও পিতা ফ্রাঙ্ক এ. মাস্ট্র্যান্টোনিও। তারা দুজনেই ইতালীয় বংশোদ্ভূত ছিলেন। তার পিতা একটি ব্রোঞ্জ ফাউন্ড্রিতে কাজ করতেন। ছয় বোনের মধ্যে এলিজাবেথ পঞ্চম। তিনি শিকাগোর ওক পার্কে বেড়ে ওঠেন। তিনি ও তার বোন হেলেন আলেক্সোপোলস হাই স্কুলে 'ওকলাহোমা!' নাটকে অভিনয় করেছিলেন। হেলেন পরবর্তীকালে নিউ ইয়র্ক সিটি ব্যালের প্রধান নৃত্যশিল্পীদের একজন ছিলেন।
গ্রেগ থমাস
জন গ্রিগরি থমাস (; জন্ম: ১২ আগস্ট, ১৯৬০) ওয়েলসের গ্ল্যামারগনের ট্রিবানোস এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ পর্যন্ত সংক্ষিপ্ত সময়কালের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন, নর্দাম্পটনশায়ার এবং দক্ষিণ আফ্রিকান ঘরোয়া ক্রিকেটে বর্ডার, ইম্পালাস, ইস্টার্ন প্রভিন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করেছেন গ্রেগ থমাস।
সমগ্র খেলোয়াড়ী জীবনে পাঁচটি টেস্ট ও তিনটি একদিনের আন্তর্জাতিকে অংশগ্রহণ করার সুযোগ পেয়েছেন তিনি।
২১ ফেব্রুয়ারি, ১৯৮৬ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে গ্রেগ থমাসের।
বিখ্যাত ওয়েস্ট ইন্ডিয়ান ব্যাটসম্যান ভিভ রিচার্ডস উত্যক্তকারী বোলারদেরকে সমুচিত জবাবের জন্য প্রসিদ্ধ ছিলেন। ফলে প্রতিপক্ষের অনেক অধিনায়কই এ ধরনের বাক্য প্রয়োগের ক্ষেত্রে খেলোয়াড়দের সাবধান করে দিতেন। কাউন্টি খেলায় প্রতিপক্ষ গ্ল্যামারগনের বিপক্ষে খেলাকালীন থমাস ক্রমাগত উত্যক্ত করতে থাকেন। তিনি রিচার্ডসকে বলেন, এটি লাল, গোলাকৃতি ও ওজনে পাঁচ আউন্স। রিচার্ডস এর পরের বলেই কাছাকাছি নদীতে বলটি ফেলেন। বোলারকে উদ্দেশ্য করে তিনি বলেন, গ্রেগ আপনি জানেন এটি দেখতে কেমন, এখ যান ও খুঁজে বের করেন।
বব উইলিসের অবসরগ্রহণের পর গ্রেগ থমাসকে ইংরেজ ক্রিকেট অঙ্গনে প্রকৃত ফাস্ট বোলার হিসেবে চিহ্নিত করা হতো। তবে, এবড়োথেবড়ো পেসের পাশাপাশি অস্থিরতায় ভোগাসহ প্রায়শঃই আঘাতজনিত সমস্যা তাঁর নিত্যসঙ্গী ছিল।
নিজের সেরা দিনগুলোয় ১৯৮৫-৮৬ মৌসুমে ভীতিপ্রদ ওয়েস্ট ইন্ডিয়ান পেসারদের সাথে গতির পাল্লায় লড়তেন। কিন্তু, ছন্দহীন বোলিংয়ের কারণে অনেকগুলো রান দিয়ে ফেলেন। এ কঠিন সফরের পর ইংল্যান্ডে আরও একটি টেস্ট খেলেন তিনি। কিন্তু, আঘাতের সমস্যা ও ব্যর্থতার পর নর্দাম্পটনশায়ারে দূর্বল ক্রীড়াশৈলী প্রদর্শন করেন তিনি।
১৯৮৯-৯০ মৌসুমে বিদ্রোহী দলের সদস্যরূপে তৎকালীন আন্তর্জাতিক ক্রিকেট অঙ্গনে নিষিদ্ধঘোষিত দক্ষিণ আফ্রিকা সফরে যান। এরপর আর তাঁকে ইংল্যান্ড দলের পক্ষে খেলতে দেখা যায়নি।
ব্যক্তিগত জীবনে বিবাহিত তিনি। দুইবার বিবাহ-বিচ্ছেদে পরিণত হয় তাঁর সাংসারিক জীবন। হার্মিওন নাম্নী এক কন্যা ও উইল নামীয় এক সন্তান রয়েছে তাঁর। বর্তমানে তিনি নর্দাম্পটনশায়ারে একাকী বসবাস করছেন।
সিংহরাজ সংরক্ষিত বন
সিংহরাজ সংরক্ষিত বন হলো শ্রীলঙ্কায় অবস্থিত একটি জাতীয় উদ্যান এবং জীববৈচিত্র্যপূর্ণ স্থান। এই বন আন্তর্জাতিকভাবে গুরুত্বপূর্ণ এবং ইউনেস্কো কর্তৃক বিশ্ব ঐতিহ্যবাহী স্থানরূপে স্বীকৃত।
ইন্টারন্যাশনাল ইউনিয়ন ফর কনজারভেশন অব নেচার (আইইউসিএন) অনুযায়ী, সিংহরাজ দেশের প্রাথমিক গ্রীষ্মকালীন রেইন ফরেস্টের মধ্যে শেষ টেকসই বন। এই বনের, ৬০%-এর বেশি বৃক্ষ সম্পূর্ণ স্থানীয় এবং বেশিরভাগই দুর্লভ বলে বিবেচনা করা হয়।
এই পার্বত্য ও অদূষিত রেইন ফরেস্টটির দুর্লভ জীববৈচিত্র্যকে ব্যবসা-বাণিজ্যের হাত থেকে বাঁচানোর জন্য, একে ১৯৭৮ সালে বিশ্ব জীবমন্ডল সংরক্ষণ স্বীকৃতি ও ১৯৮৮ সালে বিশ্ব ঐতিহ্যবাহী স্থান এর স্বীকৃতি দেওয়া হয়। সংরক্ষিত বনটির নামের অর্থ "লায়ন কিংডম(সিংহের রাজ্য)"।
বনটি পূর্ব থেকে পশ্চিম দিকে মাত্র ২১ কি.মি (১৩‌ মাইল) এবং উত্তর থেকে দক্ষিণ দিকে মাত্র ৭ কি.মি (৪.৩ মাইল) লম্বা। কিন্তু,জায়গাটি স্থানিকতা প্রজাতির উদ্ভিদ, উভচর প্রাণী, কীটপতঙ্গ, সরীসৃপ, পাখি জন্য স্বর্গস্বরূপ।
ঘন সবুজ উদ্ভিদের কারণে, বন্যপ্রাণীকে শুকনো-স্থানের ইয়ালা জাতীয় উদ্যানের মতো এত সহজে দেখা যায় না। এখানে, প্রায় ৩টি হাতি এবং ১৫ বা তার বেশি চিতাবাঘ আছে। এখানকার, সবচেয়ে সাধারণ ও বড় স্তন্যপায়ী প্রাণী হলো স্থানীয় বেগুণী মুখী বানর।
এখানকার, পাখিরা ভীতিহীন ভীমরাজ ও উচ্চ-শব্দকারী কমলা-ব্যবলার পাখির নেতৃত্বের সাথে মিশ্রিত পাখির ঝাঁকে বসবাস করে। শ্রীলঙ্কার ২৬টি স্থানীয় পাখি প্রজাতির মধ্যে, ২০টি রেইন ফরেস্ট প্রজাতি এখানে বসবাস করে যাদের মধ্যে লালমুখো মালকোহা,সবুজ-কউকাল এবং শ্রীলঙ্কান নীল দোয়েল।
সরীসৃপ শ্রেণির অন্তর্ভুক্ত হলো স্থানীয় সবুজ পিট ভাইপার এবং কুঁঁজো-নাকওয়ালা ভাইপার। এছাড়াও, এখানে উভচর প্রাণীর বিশাল বৈচিত্র্য, বিশেষত বৃক্ষের ব্যাঙ আছে। অমেরুদন্ডী প্রাণীর মধ্যে আছে স্থানীয় সোনাল, প্রজাপতি ও জোঁক।
সংরক্ষিত বনটি সীমান্তবর্তী বারোটির বেশি গ্রামের স্থানীয় লোকজন এর সাথে সুসংহত অবস্থায় আছে। উত্তর দিকে বড় প্রদেশ থাকায়, উত্তর দিকে অপেক্ষা দক্ষিণ দিকে বেশি গ্রাম আছে। স্থানীয়রা এখান থেকে ভেষজ ঔষধ, ভোজ্য ফল, বাদাম, মাশরুম এবং অ-কাষ্ঠল বন্য পণ্য (যেমন-মধু, মিষ্টি রসজাতীয় যা স্থানীয় ক্যারিওটা গণের পাম প্রজাতির বৃক্ষ থেকে সংগ্রহ করা হয়) সংগ্রহ করে। বৃক্ষ রসকে পরবর্তীতে গুড়ে, একধরনের স্থানীয় ভিনেগার, রূপান্তর করে। স্থানীয়রা অবসর সময়ে যখন কৃষিকাজে ব্যস্ত থাকে না,তখন তারা উপরোক্ত পণ্যগুলো আনার জন্য বনে যায়। পাশাপাশি, বনের চারপাশে বসবাসরত সকল মানুষের পানির উৎস হলো বনের ভেতর অবস্থিত ঝর্নার স্ফটিক বিশুদ্ধ পানি। প্রজন্ম ধরে, স্থানীয় জনগণেরা বনটির উত্তর থেকে দক্ষিণে লম্বা যাত্রার মাধ্যমে আদমের পাহাড়ে বার্ষিক তীর্থযাত্রায় যায়।
চীনের মহাখাল
মহাখাল বা "বেইজিং-হাংচৌ গ্র্যান্ড খাল" (জিং-হান দা ইউনহে) হল বিশ্বের দীর্ঘতম এবং প্রাচীনতম খাল বা কৃত্রিম নদী এবং এটি চীনের একটি বিখ্যাত পর্যটক গন্তব্য। মহাখাল ইউনেস্কোর বিশ্ব ঐতিহ্যবাহী স্থান হিসেবে স্বীকৃত। বেইজিং থেকে শুরু করে এটি থিয়েনচিন এবং হপেই, শানতুং, চিয়াংসু ও চচিয়াং প্রদেশের হাংচৌ শহরের মধ্য দিয়ে প্রবাহিত হয়ে হুয়াংহো নদী এবং ছাং চিয়াং নদীকে সংযুক্ত করে। খালের প্রাচীনতম অংশটি খ্রিস্টপূর্ব ৫ম শতাব্দীতে নির্মিত, তবে খালের বিভিন্ন অংশগুলো প্রথম সুই রাজবংশের সময় সংযুক্ত ছিল (৫৮১-৬১৮ খ্রি.)। ১২৭১-১৬৩৩ সালে রাজবংশগুলো উল্লেখযোগ্যভাবে খালের পুনঃনির্মাণ করে এবং তাদের মূলধন বেইজিংয়ে সরবরাহ করার জন্য তার রুট পরিবর্তন করে।
মহাখালের মোট দৈর্ঘ্য । খালের উচ্চতম স্থানটি ৪২ মিটার (১৩৮ ফুট) উচু, যেটি শানতুং প্রদেশের পর্বতমালায় অববস্থিত। শং বংশের (৯৬০-১২৭৯) সরকারী কর্মকর্তা ও প্রকৌশলী কিয়াও ভিয়ুয়ের দ্বারা ১০ শতকে পাউন্ড লকের উদ্ভাবনের পরে চীনা খালগুলোতে জাহাজগুলোর উচ্চ স্থানে পৌঁছানোর জন্য অসুবিধা হয়নি। জাপানের সন্ন্যাসী এনিন (৭৯৪-৮৬৪), ফার্সি ইতিহাসবিদ রাশিদ আল-দিন (১২৪৭-১৩১৮), কোরীয় কর্মকর্তা চয়ে বু (১৪৫৫-১৫০৪) এবং ইতালীয় মিশনারি মাত্তেও রিচি (১৫৫২-১৬১০) সহ অনেকেই অতীতে এই খালের প্রশংসা করেছেন।
ঐতিহাসিকভাবে হুয়াংহো নদীর বার্ষিক বন্যার কারণে খালের নিরাপত্তা ও কার্যকারিতা হুমকির মুখে পড়ে। যুদ্ধকালীন সময়ে শত্রু সৈন্যবাহিনী থেকে রক্ষা পাওয়ার জন্য হুয়াংহো নদীর উচ্চ জলপ্রাচীরকে ইচ্ছাকৃতভাবে ধ্বংস করে বন্যা সৃষ্টি করা হয়েছিল। এর ফলে দুর্যোগ এবং দীর্ঘায়িত অর্থনৈতিক সমস্যা সৃষ্টি হয়। অস্থিরতা ও অপব্যবহার সত্ত্বেও গ্র্যান্ড খালটি সুই যুগের পর থেকে চীনের শহুরে জনগোষ্ঠী ও ক্রমবর্ধমান অর্থনৈতিক বাজারকে উদ্বুদ্ধ করেছিল। এটি দ্রুত ব্যবসা-বাণিজ্যকে সহায়তা করেছে এবং চীনের অর্থনীতির উন্নতি করেছে। এই খালের দক্ষিণ অংশ বর্তমান দিনের ব্যপক ভাবে ব্যবহার করা হয় পণ্য পরিবহনে।
যদিও খালটি সাধারণত পাঁচটি নদী ব্যবস্থার জলবিভাজিকা অতিক্রম করে, তবে প্রকৃতপক্ষে এগুলোর মধ্যে উচ্চতারপার্থক্য এত কম যে এগুলো শুধুমাত্র একটি একক জলপথ হিসাবে কাজ করে। খালের তলদেশের উচ্চতা হংকংয়ের সমুদ্রতলের ১ মিটার থেকে ৩৮.৫ মিটার পর্যন্ত উচ্চতায় রয়েছে। বেইজিংয়ে এটি ২৭ মিটারে পৌঁছায়, পাহাড় থেকে পশ্চিমে দিকে খালের জলকে প্রবাহিত করা হয়। বেইজিং থেকে থিয়ানচিনের দিকে, নানউয়াং উত্তর থেকে থিয়ানচিনের পর্যন্ত এবং নানউয়াং দক্ষিণ থেকে ছাং চিয়াং নদী পর্যন্ত জল প্রবাহিত হয়। চিয়াংনান খালের জলতলের উচ্চতা সমুদ্রতল থেকে খুব কমই থাকে (চেনচিয়াং রিজ ছাং চিয়াং নদীর চেয়ে ১২ মিটার বেশি উচু)।
এগরা বিধানসভা কেন্দ্র
এগরা (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৮ নং এগরা বিধানসভা কেন্দ্রটি এগরা পৌরসভা, এগরা-১ সমষ্টি উন্নয়ন ব্লক এবং বাসুদেবপুর, দেশবন্ধু, দুবদা, মঞ্জুশ্রী, পানিপারুল, সর্বাদয় এবং বিবেকানন্দ গ্রাম পঞ্চায়েত গুলি এগরা-২ সমষ্টি উন্নয়ন ব্লক এর অন্তর্গত।
এগরা বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত। এটি পূর্বে কন্টাই লোকসভা কেন্দ্র এর অন্তর্গত ছিল।
১৬ই মে ২০০৯ সালে উপনির্বাচনে শ্রীরামপুর কেন্দ্রে তৃণমূল কংগ্রেসের বিধায়ক শিশির অধিকারী পদত্যাগের কারণে কাঁথি লোকসভা কেন্দ্র এ ভারতীয় সংসদ পদে নির্বাচিত হন।
২০০৬ সালের বিধানসভা নির্বাচনে, তৃণমূল কংগ্রেসের শিশির অধিকারী ২১৩ নং এগরা কেন্দ্র থেকে জয়ী হন তার নিকটতম প্রতিদ্বন্দ্বী ডিএসপি (পিসি) এর প্রবোধ চন্দ্র সিনহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের বা সিপিআই (এম) প্রতীক হিসাবে প্রবোধ চন্দ্র সিনহা ১৯৮২ থেকে ২০০১ সাল পর্যন্ত প্রতিদ্বন্দ্বীতা করেন ২০০১ সালে তৃণমূল কংগ্রেসের তপন কান্তি করকে পরাজিত করেন, ১৯৯৬ সালে কংগ্রেসের সোহন জ্যোতি মাইতিকে, ১৯৯১ সালে কংগ্রেসের তপন কান্তি করকে, ১৯৮৭ সালে কংগ্রেসের ক্ষিতিন্দ্র মোহন সাহুকে এবং ১৯৮২ সালে কংগ্রেসের খান শামসুল আলমকে পরাজিত করেন। জনতা পার্টির প্রবোধ চন্দ্র সিনহা ১৯৭৭ সালে সিপিআই (এম) এর আনন্দী নন্দন দাসকে পরাজিত করেন।
১৯৭২ সালে কংগ্রেসের খান শামসুল আলম জয়ী হন। পিএসপি এর প্রবোধ চন্দ্র সিনহা ১৯৭১ সালে জয়ী হন। পিএসপি এর বিভূতি পাহাড়ি ১৯৬৯ ও ১৯৬৭ সালে জয়ী হন। কংগ্রেসের ঋষিকেশ চক্রবর্তী ১৯৬২ সালে জয়ী হন। ১৯৫৭ সালে পিএসপি এর ভূবন চন্দ্র কর মহাপাত্র জয়ী হন।
এল বানিয়ো দে লা রেইনা, ভালসাইন
এল বানিয়ো দে লা রেইনা, ভালসাইন হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৯০৭ সালে একে ছিলেন। এটি ১০৬ সেন্টিমিটার এবং ৮২.৫ সেন্টিমিটারের দৈর্ঘ্য। তিনি তার চিত্রাঙ্কনে ফুটিয়ে তুলে ধরেছেন সারি সারি পাইন-গাছ, যার মধ্যে কিছু গাছের গুঁড়ির কেবল নগ্ন চর্ম দেখা যায়, যা একটি ছোট্ট নুড়িতে প্রতিফলিত হয়। শিরোনামটি জার্মানিতে অনুবাদ করলে "রাণীর স্নান গোসল (বাথরুম)"। দক্ষিণ সূর্যের নীচে হালকা প্রভাবগুলির পুনরুত্পাদন লিনুইনিসমো ভ্যালেনসিওনো, স্পেনের প্রভাবশালীতা থেকে উদ্ভূত নিও-ইমপ্রেসিজমমের একটি বিশেষ রূপ, যার প্রধান প্রতিনিধি হোয়াকিন সোরোইয়া ছিলেন।
সেগোভিয়ার প্রদেশের স্প্যানিশ রাজাদের প্রাক্তন গ্রীষ্মকালীন বাসস্থান প্যালাসিও রিয়ালের কাছে, লা গ্রানজায়, চিত্রশিল্পীর তার পরিবারের সাথে গ্রীষ্মকালীন থাকার সময়, তিনি চিত্রটি আঁকা হয়েছিল। ওখানে, ভালসিন নামে একটি গ্রাম আছে, সেখানে তিনি গ্রীষ্মকালে কাটিয়েছিলেন, ২১ বছর বয়সী রাজা আলফনসো ত্রয়োদশের হুসার ইউনিফর্ম পড়া ছবি আঁকবেন বলে।
এল বানিয়ো দে লা রেইনা, ভালসাইন, মাদ্রিদের সোরোইয়া জাদুঘরের সংগ্রহশালার সংগ্রহ।
১৯০৮ সালে, লন্ডনের, দ্যা লন্ডন গ্রাফটন গ্যালারিগুলির একটি প্রদর্শনীতে চিত্রটি প্রদর্শিত হয়েছিল। ১৯০৫ সালে, গ্রাফটনে যুক্তরাজ্যের প্রথম বড় প্রভাবশালী প্রদর্শনী দেখানো হয়। ছবিটির শিরোনাম ছিল "দ্য ফরেস্ট। লা গ্রানজা"। ১৯০৯ সালে, এটি নিউইয়র্কের হিস্পানিক সোসাইটি অফ আমেরিকা প্রতিষ্ঠিত ১৯০৪ সালের সোরালা প্রদর্শনীতে দেখা যায়। ১৯১১ সালে, এটি হান্সিটিস সোসাইটি অফ আমেরিকা দ্বারাও সংগঠিত হয়েছিল, মেসোরির সেন্ট লুইসে অবস্থিত সেন্ট লুই আর্ট মিউজিয়ামে, হোয়াকিন সোরোইয়া ওয়াই বাস্তিদা কর্তৃক তেল চিত্র সংগ্রহের এক প্রদর্শনী।
সম্প্রতি কালে, এই চিত্রটি সোরোইয়া ভ্রমণ প্রদর্শনীর অংশ ছিল এবং ১৯৯৮ সাল থেকে ১৯৯৯ সাল পর্যন্ত আন্দররা লা ভেলায়, ২০০২ সাল থেকে ২০০২ সাল, অরেসেস, পন্টেভেদ্রে, লুগো, সারাগোসা, লোগ্রেনো, সেগোভিয়া, লাস পালমাস দে গ্রান ক্যানেরিয়া, হুয়েলভা, বাডজোজ, গিরোনা, ভ্যালেন্সিয়া কাস্তেলন দে লা প্লানা, আলিকান্ত এবং অ্যালব্যাকেটি, ২০০৩ সালে, তালাভার দে লা রেনা, কুয়েন, সিউদাদ রিয়েল এবং টোলিডো এবং ২০০৪ থেকে ২০০৫ সাল পর্যন্ত আভিলা, মুরসিয়া ও আরঞ্জুজে অংশ নেয়।
ইয়েমেন বিশ্ববিদ্যালয়
ইয়েমেন বিশ্ববিদ্যালয় ইয়েমেনের একটি বেসরকারী বিশ্ববিদ্যালয়। এই বিশ্ববিদ্যালয়টি ২০০৮ সালে প্রতিষ্ঠিত হয় এবং একই সালে এই বিশ্ববিদ্যালয়টিকে আনুষ্ঠানিকভাবে ইয়েমেন উচ্চ শিক্ষা মন্ত্রণালয় দ্বারা নিবন্ধন লাভ করে। বিশ্ববিদ্যালয়ের উচ্চ শিক্ষা ও বৈজ্ঞানিক গবেষণার ফরমান নং ১৬৮৩। বিশ্ববিদ্যালয়ের শিক্ষা ব্যবস্থা নির্ভর করে বিশ্ববিদ্যালয়ের একাডেমিক সেমিস্টারে উপর ভিত্তি করে এবং বিভিন্ন প্রয়োগ ও তাত্ত্বিক বিষয়ের উপর একাডেমিক প্রোগ্রামগুলো সাজানো হয়েছে, যা একটি সংখ্যা অ্যাডভান্সড রিসার্চ সেন্টার সম্বন্ধযুক্ত করে থাকে।
ইয়েমেনের সানা শহরের বড় জনসংখ্যা (১০,০০,০০০ - ৫০,০০,০০০) অধিবাসীদের উচ্চ শিক্ষা নিশ্চিত করার লক্ষে ২০০৮ সালে ইয়েমেন বিশ্ববিদ্যালয় প্রতিষ্ঠিত হয়। শানা শহরের একটি বেসরকারি উচ্চ শিক্ষা প্রতিষ্ঠান, উচ্চ শিক্ষা ও বৈজ্ঞানিক গবেষণা মন্ত্রণালয় কর্তৃক আনুষ্ঠানিকভাবে অনুমোদিত গ্রহণ করে ইয়েমেনি বিশ্ববিদ্যালয় (ইউইউ) প্রতিষ্ঠা লাভ করে। ইয়েমেন বিশ্ববিদ্যালয় (ইউইউ) গবেষণা এবং বিভিন্ন প্রোগ্রামে আধিকারিক স্বীকৃত উচ্চ শিক্ষা ডিগ্রি পর্যায়ের নেতৃস্থানীয় অনুষদের প্রস্তাব গ্রহণ করে । 
ইয়েমেন বিশ্ববিদ্যালয়ে দুইটি গ্রন্থাগার রয়েছে, একটি সাধারণ গ্রন্থাগার অপরটি ডিজিটাল গ্রন্থাগার। গ্রন্থাগার সকল স্নায়ু এবং একাডেমিক শিক্ষা এবং গবেষণা সুযোগের নিয়মানুবর্তিতা তৈরী করে। এই গ্রন্থাগারে সকল ছাত্র ছাত্রী, শিক্ষক, কর্মচারী এবং অন্যান্য সম্প্রদায়ের সদস্যদের সহজে প্রবেশাধিকার রয়েছে। তার সকলেই গ্রন্থাগারে সংরক্ষিত বই, সাময়িকী, পাণ্ডুলিপি, সরকারি প্রকাশনা, একাডেমিক থিসিস, গবেষনামূল, প্রেস সংবাদপত্রের কাটিয়া রাখা অংশ, অডিও-ভিজুয়াল ও ইলেকট্রনিক মিডিয়া ব্যবহার অথবা কার্ড প্রদর্শন করে বাসায় নিয়ে যেতে পারবে।
ইয়েমেন বিশ্ববিদ্যালয় শুরু থেকে সবসময় শিক্ষা বিশেষ মনোযোগ প্রদানের জন্য বিভিন্ন কমিউনিটি সেবার দিয়ে আসছে। ইয়েমেন বিশ্ববিদ্যালয় চিকিৎসা, শিক্ষা, স্বাস্থ্য সচেতনতামূলক সেবা ইত্যাদি কমিউনিটি সেবা দিয়ে থাকে। মাঠ পর্যায়ের প্রতিষেধক প্রচারণা ও সেমিনার আয়োজন উপর থ্যালাসেমিয়া, পুষ্টি ও ঔষধ প্রদান এবং কৌশলগত পরিকল্পনা ও নেতৃত্বের দক্ষতা মধ্যে ইয়েমেন বিশ্ববিদ্যালয়ের কমিউনিটি জড়িত।
ইয়েমেন বিশ্ববিদ্যালয় স্বীকার করে বৈজ্ঞানিক গবেষণা উন্নয়নে সম্ভাব্য গুরুত্বপূর্ণ ভূমিকা রাখে, এই জন্য বিশ্ববিদ্যালয় একটি বিশেষ বৈজ্ঞানিক গবেষণা কেন্দ্রে স্থাপন করেন, যেখানে ফোকাস আবহাওয়া ও প্রকাশনা স্টাডিজ, সংগঠিত সম্মেলন এবং সেমিনার, পরিসংখ্যান বিশ্লেষণ ইত্যাদি উপর গবেষণা করা হয়। ইয়েমান বিশ্ববিদ্যালয় কেন্দ্রে অবস্থিত বৈজ্ঞানিক গবেষণা প্রতিষ্ঠানের একটি ইউনিট ফার্মাসিউটিকাল গবেষণা উপর জোরদার অবদান রেখেছে, তারা প্রযুক্তিগত ফার্মাসিউটিকাল গবেষণা, মেডিকেল গবেষণা ও পরামর্শ, পরিবর্তন সাধন ও ওষুধ শিল্পের উৎপাদনের মাধ্যমে বিশ্ববিদ্যালয় এর বৈজ্ঞানিক এবং একাডেমিক অবদানের সম্মান অর্জন করেছে।
উজ্জ্বল নীল ড্রাগন
উজ্জ্বল নীল ড্রাগন (青龍 "Qīnglóng"), নীলাভসবুজ ড্রাগন বা নীল ড্রাগন (蒼龍 Cānglóng) নামেও পরিচিত। এটি ড্রাগন দেবতাদের মধ্যে পর্বতের প্রতিনিধিত্বকারী অথবা সবচেয়ে শক্তিশালী ঈশ্বরের পাঁচটি রূপের (五方上帝 "Wǔfāng Shàngdì") মূল চালিকা শক্তি। চৈনিক জ্যোতির্বিদ্যায় চারটি প্রতিকের মাঝে একটি হল এই ড্রাগন। নীলাভ সবুজ ড্রাগন পূর্বদিক এবং বসন্ত ঋতুকে প্রকাশ করে। জাপানে এই ড্রাগনকে সেইরিয়ু এবং কোরিয়াতে ছং-নিয়ং বলে অভিহিত করা হয়।
ড্রাগনটি প্রচার মাধ্যমে হামেশাই ফেং শুই নামে ডাকা হয়। অন্যান্য সংস্কৃতিতে সবুজ ড্রাগন এবং জাদুর শহরের ড্রাগন বা এভালন ড্রাগন বলা হয়। এই ড্রাগনের প্রধান বিশেষণ হলো "পূর্বের লীলাভসবুজ ড্রাগন" (東方青龍 "Dōngfāng Qīnglóng" or 東方蒼龍 "Dōngfāng Cānglóng").
অন্যান্য তিনটি প্রতীক ছাড়াও উজ্জ্বল নীল ড্রাগন ও চাঁদের সাতটি অবস্থান রয়েছে। এই সাতটি অবস্থান নির্দেশকারী তারকা ও অবস্থানগুলো নিম্নে তালিকাবদ্ধ করা হল:
"তাং এর গল্পে" ("Shuo Tang Yanyi"),সাদা বাঘের তারকা জেনারেল লুও চেওং ( / ) হিসেবে পূণর্জন্ম লাভ করে। তিনি লি শিমিনের হয়ে কাজ করেন।নীলাভসবুজ ড্রাগনের তারকা জেনারেল জেনারেল শান সাওযিন () হিসেবে পূণর্জন্ম লাভ করেন এবং ওয়াং শিচং-এর হয়ে কাজ করেন। এই দুই জেনারেলকে ক্বিন শুবাও এর দুই ভাই, চেং ঝিজিই () এবং ইয়ুচি গোং () হিসেবে দেখানো হয়েছিল। তাদের মৃত্যুর পর তাদের আত্মারা তাং সাম্রাজ্যের এবং গোগুরিওর নায়কদের উপর ভর করেছিলো বলে কথিত আছে।
তাওদের মন্দিরে নীলাভসবুজ ড্রাগন প্রহরী দেবতা হিসেবে প্রদর্শিত হয়।
জাপানে, নীলাভসবুজ ড্রাগন জাপানের রক্ষাকারী চারটি নিরাপত্তাদানকারী অভিভাবকের মাঝে একটি। পশ্চিমের নিরাপত্তাদানকারী অভিভাবক সাদা বাঘ, পূর্বের কিয়োতো শহর নীলাভসবুজ ড্রাগন্, উত্তরের কালো কচ্ছপ আর দক্ষিণের রক্ষাকারী অভিভাবক হচ্ছে ভেরমিলন পাখি। কিয়োতো শহরের একাধিক মন্দির এই সকল নিরাপত্তাদানকারী অভিভাবকের উদ্দেশ্যে উতসর্গিত। কিয়োতো শহরের পূর্বাঞ্চলের কিয়োমিজু মন্দিরে নীলাভসবুজ ড্রাগন রয়েছে। বলা হয়ে থাকে, রাতে এই মন্দিরের ঝর্ণা থেকে নীলাভসবুজ ড্রাগন পানি পান করতে আসে। আর এই কথা থেকে প্রতি বছর জাপানের পূর্বাঞ্চলের এই ড্রাগনের আরাধনার উৎসব করা হয়। ১৯৮৩ সালে আসুকা গ্রামে কিতোরা সমাধি স্থাপন করা হয়। সেখানে নীলাভসবুজ ড্রাগনের প্রতিকৃত অঙ্কিত হয়। এটাই এই ড্রাগনের অন্যতম প্রাচীন রেকর্ড।
কোরিয়ার গোগুরইয়োতে একাধিক ম্যুরালে নীলাভসবুজ ড্রাগনের প্রতিকৃতি রয়েছে।